title: Davlatning ijtimoiy siyosati. O’zbekistonda ijtimoiy
text: 3. Davlatning ijtimoiy siyosati. O’zbekistonda ijtimoiy siyosatning asosiy yo’nalishlari Davlatning ijtimoiy siyosati tabaqalashgan soliq solish yo’li bilan muayyan
  markazlashgan daromadlarni shakllantirish va ularni aholi turli guruhlari o’rtasida
  budjet orqali qayta taqsimlashdan iborat. Davlat daromadlarni qayta taqsimlashda
  ijtimoiy to’lovlar bilan birga bozor narxlarini o’zgartirish (masalan, fermerlarga
  narxlarni kafolatlash) va ish haqining eng kam darajasini belgilash usullaridan
  foydalanadi.
  Ijtimoiy to’lovlar – kam ta’minlanganlarga pul yoki natural yordam ko’rsatishga qaratilgan tadbirlar tizimi bo’lib, bu ularning iqtisodiy faoliyatda qatnashishi bilan bog’liq bo’lmaydi. Ijtimoiy to’lovlarning maqsadi jamiyatdagi
  munosabatlarni insonparvarlashtirish hamda ichki talabni ushlab turish hisoblanadi.
  Aholi real daromadlari darajasiga inflyatsiya sezilarli ta’sir ko’rsatishi sababli
  daromadlarni davlat tomonidan tartibga solishning muhim vazifasi
  iste’mol tovarlari narxlarining o’sishini hisobga olish va daromadlarni indeksatsiyalash , ya’ni
  nominal daromadlarni narxlar o’sishiga bog’liqlikda oshirib borish hisoblanadi.
  Shaxsiy daromadni himoya qilishda ijtimoiy siyosatning muhim yo’nalishi
  aholi kambag’al qatlamini qo’llab-quvvatlash hisoblanadi.
  Amaliy hayotda qashshoqlikning o’zi hayot kechirish minimumi yordamida
  aniqlanadi. Bu ijtimoiy va fiziologik (jismoniy) minimumda ifodalanadi.
  Ijtimoiy minimum jismoniy ehtiyojlarni qondirishning minimal me’yori bilan birga ijtimoiy talablarning minimal xarajatlarini ham o’z ichiga oladi. Fiziologik minimum esa faqat asosiy jismoniy ehtiyojlarni qondirishni ko’zda tutadi.
  472
  Bozor iqtisodiyoti rivojlangan mamlakatlarda aholining ijtimoiy yordamiga muhtoj
  qismini aniqlashda turli xil mezonlar asos qilib olinadi. Ular jumlasiga daromad darajasi,
  shaxsiy mol-mulki miqdori, oilaviy ahvoli va shu kabilar kiritiladi.